Cartes a la Directora 06/01/2017\nActualitzada el 06/01/2017 00:00\nPla Renove extremeny\nDurant la Transició es va decidir que les comunitats autònomes riques ajudessin les pobres, per potenciar el seu desenvolupament, fins a aconseguir que arribessin a la suficiència econòmica, una decisió de solidaritat elemental que ningú va qüestionar perquè s’entenia justa i positiva per al país.\nQuaranta anys de subvencions després descobrim que algunes no només no han aconseguit la suficiència econòmica, sinó que ni tan sols ho han intentat, mentre es permeten subvencionar la compra de mobles amb els diners de tots.\nAixò es pot explicar perquè hi ha una línia molt prima que separa la solidaritat i la presa de pèl. En el cas de Catalunya la presa de pèl és de 16.000 milions d’euros anuals (gairebé dues vegades el pressupost de la sanitat catalana) que es queda l’Estat desatenent les necessitats d’un terç dels nens catalans en risc de pobresa, perquè d’altres comprin sofàs.\nFa temps que amb aquestes pràctiques l’Estat va perdre la credibilitat a Catalunya, i així va desencantar molta gent que, com jo, no érem independentistes, fins a arribar a la conclusió que l’única solució per millorar en el futur és la separació.\nPerò estic convençut que qui més hi guanyarà amb la independència serà Espanya, perquè només quan no tinguin diners per comprar vots la gent exigirà bona gestió i rebutjarà els bunyols de sempre, votaran partits honestos en comptes de corruptes i buscaran líders que treballin per la societat.\nCom molta gent, en el canvi d’any també he pensat que hauria de canviar alguns hàbits per sentir-me millor. Creure que ara sí que faré més exercici, menjaré menys, llegiré, aniré més al cinema i al teatre, organitzaré millor la meva llar i la feina... Ja fa massa anys que m’ho plantejo cada principi d’any però al cap de pocs dies la rutina és la de sempre. Poca cosa ha canviat.\nPer això aquesta vegada m’he promès observar-me en tot el que faig o deixo de fer i com ho faig. No serà fàcil. És a dir, em demano més sensibilitat amb tot el que m’envolta, i miro el que fan els altres o senzillament la natura.\nDe moment aquests dies que he volgut viure en solitari ja he vist que tenia molta energia a prop meu i ni ho sabia. Vivim molt pendents del que pot passar en el món en general i, en canvi, en la nostra realitat del dia a dia el nostre compromís s’esfuma com per art de màgia.\nVal la pena observar sense opinar per saber com actuar.\nTerra de somnis és una de les exposicions que es pot veure al CaixaForum de Barcelona aquest Nadal. Són fotografies d’un gran cromatisme i bellesa de Cristina García Rodero que mostren l’obra de la Fundació Vicenç Ferrer amb les persones més vulnerables d’Anantapur, a l’Índia.\nUna altra de les exposicions amb protagonista femenina és la de la pintora Maria Lluïsa Güell. A l’entorn del magnífic Palau Güell s’hi poden contemplar els seus quadres de caire modernista, molts dels quals de motius florals.\nUna altra pintora que ara és motiu d’una exposició, en aquest cas al MNAC, és la també modernista Lluïsa Vidal, pintora pertanyent també al Modernisme i que pot ser vista al MNAC. Al mateix museu també es pot visitar la mostra Marianne Breslauer. Fotografies 1927-1938.\nMentrestant, al monestir de Pedralbes hi ha l’exposició Dones silenciades. El llegat de sor Eulària Anzizu al Monestir de Pedralbes (1868-1916).\nI, per acabar, a la Blueproject Foundation es presenta HerSelves, una exposició col·lectiva de dones artistes que reflexionen sobre el tema de la dona en el món actual.


Wikiloc - Tossa Plana per Estanys Muga i carena Mugueta маршрут - Viliella, Catalunya (España)- GPS track\nTossa Plana per Estanys Muga i carena Mugueta\n2 663 283 1915\nВремя 19 часов 48 минут\nLa Muga - Mugueta - Tossa (поход)\nTravesía Lles (pistas sky) a Aránsa / Sept '12 (бездорожье)\nAufrany Free Все права защищены\nAparquem a la pista de Cap de Rec a Pollineres, en un revolt. Ens permet pujar a Estanys Pera sense fer els km de pista si surts de Cap de Rec. Seguim cami alternant prats i boscos. Ull, el darrer prat abans d’entrar a la vall de la Muga anem massa amunt i hem de recular una mica. Ja a la vall cami ben marcat i entorn unic i solitari. Fem nit a l’estany amb molt de vent i fred pero gaudim d’aquest racó tranquil de Cerdanya. Al mati un banyet i tot seguit remuntem fins el coll i carenem per Mugueta fins La Tossa Plana (son 50 m mes que al track). Aqui en quedo sense piles i de d’acabar el track.... Baixem de l’altra banda de La Tossa fins el cotxe a la pista. Es un trajecte desconegut pero perfecte per estalviar passar per Refu Pradell o Estany de l’Orri. Poso el track senser en una altra ruta del Wikiloc. Tot molt recomanable!\nEstany La Muga\nПривет, нашел этот интересный маршрут Tossa Plana per Estanys Muga i carena Mugueta https://ru.wikiloc.com/marshruty-pokhod/tossa-plana-per-estanys-muga-i-carena-mugueta-26678991 Удачи!, Wikiloc - Маршруты мира


Com fer espàrrecs blancs amb crema de formatge? Recepta del cuiner Joel Castañé, del restaurant La Boscana\nEl xef del restaurant La Boscana de Bellvís explica com es pot fer a casa un dels plats preferits de la seva carta\nCom fer espàrrecs blancs amb salsa de formatge? Recepta del cuiner Joel Castañé, del restaurant La Boscana\nEl cuiner Joel Castañé, del restaurant La Boscana, explica com es pot preparar a casa un dels plats de la seva carta de temporada, els espàrrecs blancs amb crema de formatge.\nEspàrrecs blancs amb crema de formatge del cuiner Joel Castañé\n15 espàrrecs blancs\n100 g de formatge (el que vulgueu)\nAnet (o una altra herba fresca que tingueu)\nPeleu els espàrrecs blancs amb l’ajuda d’un pelador. Resseguiu-ne la pell per deixar-hi la forma natural de l’espàrrec.\nTot seguit, bulliu els espàrrecs en una olla amb aigua bullent. Saleu-ho també. Els hi heu de deixar bullir entre 6 i 8 minuts per aconseguir la textura al dente.\nMentrestant, en una paella al foc a escalfor mitjana-alta, poseu-hi la crema de llet i el formatge i una mica de sal i de pebre. La sal pot no ser necessària si el formatge ja és prou salat. Els ingredients s’han d’infusionar junts.\nPer un altre costat, amb un bon ganivet esmolat talleu a fils els alls. Procureu que tots tinguin la mateixa grandària. Poseu-los en una paella amb oli d’oliva quan veieu que és calent. La cocció és molt ràpida, perquè si deixeu els alls que s’hi fregeixin en excés llavors amarguejaran.\nUn cop cuits, traieu-los de seguida de la paella i col·loqueu-los en un plat amb paper assecant, que absorbirà l’excés d’oli d’oliva.\nEn un plat pla col·loqueu primer els espàrrecs. Per sobre, la crema de formatge, els pinyons torrats, una mica d’anet, els xips d’all fregit i ratlleu-hi una mica de pell de llimona per donar-hi un toc refrescant al plat.


Llegim junts una estona? - Club Lectura Secundaria\nPosted by mtmoreno on 10 octubre, 2016 8 febrer, 2017\nDesprés de les presentacions de la primera setmana, i amb tota una filera de nous membres al club, hem donat l’inici al nou curs.\nAquesta setmana hem donat pas als gèneres de novel·la negra i fantasia, dos gèneres que tractarem en profunditat al llarg d’aquest primer trimestre des de diferents perspectives.\nA la primera de les sessions i per tal d’aprofundir en el gènere, hem començat a treballar el llibre de “Miss Peregrine” amb sessions de lectura relaxada. Com bé sabeu, el Club de Lectura té com a objectiu fomentar la lectura des d’altre punt de vista, i aquest any hem preparat tota una programació plena de dinàmiques ben divertides que ens faran gaudir de la lectura i passar una estona agradable amb la millor de les companyies.\nSi vols formar part del Club sols has d’arrimar-te a la biblioteca els divendres a les 10:30, seràs acollit amb els braços oberts! Ens vegem la propera setmana per continuar amb aquest meravellós llibre i descobrir quins misteris ens amaga.\nPrevious Post Primer i meravellós dia!\nNext Post Descobrint a Jacob


Luis Pardo · Secretos - Club TR3SC\nEntrades a 10€: funció del 26 d'abril\nEntrades a 11€: funcions del 27 al 29 d'abril\nDiuen que hi ha secrets que maten, potser per això és millor no tenir-los...\nUn secret és alguna cosa que guardem en la nostra ment, alguna cosa que ningú, o molt poques persones, coneixen. Luis Pardo, considerat un dels 5 millors mentalistes del món, porta tota la vida aprofundint en els secrets de la nostra ment, i en aquest espectacle ha decidit compartir alguns d'ells amb tots vosaltres.\nCom saber el que pensen els altres? Com és possible predir el futur? Com endinsar-te en els racons de les ments alienes?\nLuis Pardo té les respostes, i en aquest espectacle es mostrarà més sincer i proper que mai. Prediccions impossibles i sorprenents, connexions extraordinàries entre persones del públic, secrets mai desvetllats i altres noves experiències de mentalisme per sorprendre com mai abans ho ha fet un espectacle de mentalisme.\nUn estudi recent demostra que les persones sense secrets són més feliços, i la felicitat, és el propòsit de la vida. Luis Pardo i la seva inestimable companya de viatge M.Minerva s'han proposat donar-te una mica de felicitat en forma d'il·lusió, de misteri i de sorpresa, així que si vols viure i sentir el poder de la veritable màgia, de la màgia de la teva ment, no pots faltar a Secrets, l'espectacle de mentalisme més sincer del món.\nIntèrprets:Luís Pardo i M. Minerva\nDates: del 26 d'abril a l'1 de juliol\nDe dijous a dissabtes a les 22:30h


Salut farà un cribratge massiu el proper cap de setmana a Balaguer. Per poder-se fer la prova els interessats s’hauran de registrar prèviament a la Paeria o al web cribratges.balaguer.cat . La prova la poden fer les persones asimptomàtiques majors de 16\nEl Departament de Salut farà un cribratge massiu el proper cap de setmana a Balaguer. Per poder-se fer la prova, els interessats s’hauran de registrar prèviament a la Paeria accedint a cribratges.balaguer.cat. Així ho ha explicat a Ràdio Balaguer el paer en cap, Jordi Ignasi Vidal, que diu que hi haurà grups de 40 persones cada mitja hora i que amb el registre previ el que es pretén és evitar que hi hagi les aglomeracions que s’han produït en altres localitats quan s’han fet cribratges massius.\nLa prova se la poden fer les persones asimptomàtiques i majors de 16 anys i des de la Paeria fan una crida a que se la facin, sobretot, els familiars de persones que puguin estar en risc de contagi com, per exemple, els familiars de persones que treballen en residències o al CAP. Segons el paer en cap, es tracta de poder aturar les cadenes de contagi.\nLes proves es faran mitjançant un test ràpid d´antígens al pavelló Inpacsa de 9 a 13 h i 15 a 19 h i estan adreçades a persones, com sentíem abans, sense símptomes de covid-19 de més de 16 anys. Ho reitera en aquest cas, la referent de comunitària i infermera del CAP de Balaguer, Neus Arola, que també assenyala que l’objectiu és arribar al màxim de població possible per detectar quan asimptomàtics hi ha.\nEl paer en cap, Jordi Ignasi Vidal, d’altra banda, parla d’una plena col•laboració amb el Departament de Salut no només en aquesta ocasió sinó sempre que ha fet falta. En aquest cas, el paer parla d’una col•laboració conjunta en què el Departament aporta l’equip mèdic mentre que la resta de l’operatiu i la cessió de l’espai va a càrrec de la Paeria.\nLa prova és gratuïta i el resultat i es comunicarà en 15 minuts.\nPer fer-se la prova només caldrà facilitar a l’hora de fer la inscripció prèvia el nom, cognoms, adreça telèfon de contacte i la Targeta sanitària individual (TSI).\nLes persones que tinguin dificultats per fer el registre de forma telemàtica poden trucar a la Paeria de Balaguer on una persona els farà la inscripció.\nD’altra banda, destacar també que durant els dos dies els ciutadans que vulguin anar a fer-se la prova podran accedir al pavelló Inpacsa amb el bus urbà de forma totalment gratuïta.


Ja hi ha projecte guanyador per al nou parc de Dénia a Marqués de Campo Ja hi ha projecte guanyador per al nou parc de Dénia a Marqués de Campo\nJa hi ha projecte guanyador per al nou parc de Dénia a Marqués de Campo\n16 de desembre de 2021 - 09: 50\nEl projecte de l'arquitecte Carlos Chacón Pérez ha obtingut el primer premi al Concurs de projectes amb intervenció de jurat per dur a terme els treballs de Pla d'usos, projecte d'urbanització, paisatgisme, direcció d'obres, coordinació de seguretat i salut i estudi de gestió de residus al solar de l'antic ambulatori de Dénia. Chacón Pérez és arquitecte per l'Escola Tècnica Superior d'Arquitectura de la Universitat Politècnica de Madrid (UPM), màster en jardineria i paisatgisme de l'Escola d'Enginyers Agrònoms de la UPM (2010) i títol de Màster en Projectes Arquitectònics Avançats de la UPM ( 2013). Destaquen els premis pels projectes per al Palau d'Exposicions i Congressos Vegas Altes de Villanueva de la Serena (Badajoz) el 2008, l'Escola de Música i Dansa de Ciutadella (2010) i l'espai públic Parc del Kinder a la ciutat mexicana de Mexicali .\nSolar de l'antic ambulatori a Marqués de Campo\nEl jurat del concurs ha estat format per Vicent Grimalt, alcalde de Dénia; Cristina Valls Muñoz, arquitecta i membre de la Junta de Govern del Col·legi Territorial d'Arquitectes d'Alacant (CTAA); Luis Martínez, arquitecte de l'Ajuntament de Dénia; Nacho Díez Torrijos, enginyer agrònom, llicenciat en Ciències Ambientals i màster en arquitectura del paisatge per la Universitat Politècnica de Catalunya; Ignacio Martínez Ridruejo, especialista en paisatgisme i, com a secretari, amb veu i sense vot, l'enginyer tècnic d'obres públiques de l'Ajuntament de Dénia, Daniel Ruiz.\nDesprés d'un primer examen del total de 15 propostes presentades a la convocatòria, el jurat va seleccionar les 5 finalistes, que ha avaluat seguint criteris de sostenibilitat ambiental, econòmica i social, d'eficiència energètica i d'accessibilitat universal, fins a arribar a la selecció de els tres projectes premiats. La Junta de Govern celebrada hui ha acordat aprovar la proposta de concessió dels premis i l'adjudicació del contracte de redacció i execució del projecte sobre la base de la decisió del jurat, que estableix que, juntament amb el guanyador del primer premi, s'atorga un segon premi a la proposta presentada per Estudio Hábito SLP i un tercer premi al projecte d'Álvaro Mateu Sanchís.\nEl primer premi està dotat amb 3.000 euros, IVA no inclòs, i l'adjudicació del contracte per dur a terme els treballs de pla d'usos, projecte d'urbanització, paisatgisme, direcció d'obres, coordinació de seguretat i salut i estudi de gestió de residus al solar de l'antic ambulatori. Els guanyadors del segon i tercer premi rebran, respectivament, 2.000 i 1.000 euros, IVA no inclòs.\nEl lliurament de premis, així com l'exposició dels tres projectes premiats per part dels seus autors es farà en un acte previst per al dia 22 de desembre, a les 19 hores, a la Biblioteca Pública de Dénia.\nD'altra banda, del 22 de desembre al 30 de gener del 2022 es podrà visitar a la Casa de la Marquesa Valero de Palma una exposició amb panells explicatius dels quinze projectes presentats al concurs. Serà la primera activitat que se celebra a aquest edifici històric del carrer Cavallers després de restaurar-lo.\nJeff Bezos sorprèn en una conferència parlant de la gamba roja de Dénia i de la gastronomia de la Marina Alta\nDénia torna a registrar més d'un centenar de contagis el darrer cap de setmana\nCancel·lada la 9a edició de la Cursa Roscón de Reyes Marina Dénia\nEl coronavirus deixa 3 nous morts a la Marina Alta, un d'ells a Dénia\n19 desembre, 2021 a les 10: 52 am\nEstic totalment dacord, lestació dautobusos és una merda (amb perdó) no hi ha dret que Denia tingui una estació dautobusos Construïda amb quatre contenidors, és una vergonyaque lestació no tingui ni sala despera ni parada taxis ni res. DE VERGONYA\n17 desembre, 2021 a les 8: 54 pm\nTira fora els diners de l'EU, que està per repartir entre els que necessiten.\nM j diu:\n16 desembre, 2021 a les 9: 23 pm\n16 desembre, 2021 a les 3: 31 pm\nHaurien també contractar un altre arquitecte per fer una veritable estació d'autobusos,\n16 desembre, 2021 a les 9: 25 pm\nMolt ben dit:\nTant de bo ja si fos, és molt molt necessari.


L’abisme entre ètica i estètica. | Disseny Crític\n3 thoughts on “L’abisme entre ètica i estètica.”\n22 Desembre 2012 a les 14:30\nSi algú vol, deixo un enllaç per veure un video que posa els pèls de punta.\n30 Desembre 2012 a les 14:21\nTrobo molt ben remarcat que un dels gran actors en aquest procés són els consumidors finals, que, coneixedors dels passos immorals i il·lícits , segueixen perseguint els seus objectius pretenciosos, ignorant tot allò que hi ha darrere del seu desig egoísta i basat en l’aparença.\nAquests mateixos paràmetres es podrien extrapolar a l’explotació humana per a la creació de peces de roba d’altres conegudes marques i les quals fomentem un nombre més extens de població.\nLaia Vilarrasa ha dit:\n5 gener 2013 a les 12:05\nEstic completament d’acord amb tots els temes que has exposat. Em sembla d’una crueltat intolerable que aquestes pràctiques encara es portin a terme en ple segle XXI, quan moltes altres pràctiques sanguinàries s’han eradicat ja, ens els humans, es clar.\nHe de reconèixer que m’he sorprès de veure que gairebé totes les marques prestigioses i cares utilitzen la pelleteria en els seus productes, les mateixes marques que cada dia ens venen glamour a la televisió, en revistes, en publicitat exterior, etc.\nI en realitat, aquestes marques que tanta gent idolatra estan cometen tortura d’animals contínuament, no crec que es mereixen ser adorades per ningú.


Avui posam un grup de culte dels anys 80, The Jesus and Mary Chain, ja posats aquí en una ocasió (enllaç). Però ja diuen que allò bo no cansa…\nAquell pic ja vam dir que la seva música era “un rock and roll brut amb molta distorsió de guitarres i renou de fons”, però que també eren capaços de girar cap al pop més melòdic. De fet, la cançó que us pos avui, Just like honey, mescla aquest to pop amb les seves guitarres distorsionades, la qual cosa dóna una ambientació molt especial al tema.\nLa prestigiosa directora de cinema Sofia Coppola es va fixar en el mateix i va incloure Just like honey com a acompnayament de l’escena final (i clímax) de l’aclamada pel·lícula Lost in tranlation (la qual recoman a tots els aficionats del cinema romàntic de veres, no aquest que ens solen vendre per Hollywood). Per aquesta raó he acompanyart la cançó d’imatges del film:\nAquest article s'ha catalogat com a Música i s'ha etiquetat amb cançó, jesus and mary chain, just like honey, Lost in Translation per Pau Quina Jaume representant null. Afegeix a les adreces d'interès l'enllaç.


Mercè Rodoreda. Institut Català de les Dones\n'Mercè Rodoreda 1908-1983' pretén endinsar-nos en la vida i l'obra de l'escriptora més traduïda de la literatura catalana contemporània. Fotografies i textos ens evoquen l'univers literari amb què l'autora ens apropa als seus sentiments mitjançant la creació d'uns personatges, especialment els femenins, que cobren vida més enllà del relat.\nL'exposició repassa les etapes de la vida de l'autora, des de l'infantesa a Sant Gervasi (Barcelona), els anys d'aprenentatge i d'amors i desamors, el llarg exili, el retorn i la consagració i fins al després de la seva mort. Amb aquesta mostra l'Institut Català de les Dones se suma al reconeixement públic d'aquesta gran figura de la literatura catalana de tots els temps.\nFulletó de l'exposició Dossier didàctic Veure els panells de l'exposició a l'Scribd Veure l'exposició virtual al Prezi


Ciutadans acusa el PP de “comprar càrrecs” - À Punt\nCiutadans acusa el PP de “comprar càrrecs”\nLa mà dreta d'Albert Rivera, Fran Hervías, ha anunciat el seu salt a les files popular aquest dissabte.\nLa líder de Ciutadans, Inés Arrimadas, i el portaveu adjunt al Congrés, Edmundo Bal / Rodrigo Jiménez (Efe)\n14 de març 2021 - 12:08\nCiutadans ha denunciat una “nova trama de corrupció” del Partit Popular per a “comprar càrrecs” de la formació amb diners “de la caixa B”. El portaveu adjunt del partit, Edmundo Bal, ha acusat el PP d’encetar una operació que busca afegir a les seues files membres de Ciutadans a tot l’Estat, com considera que ha ocorregut a Múrcia per a frustrar la moció de censura presentada pels liberals i els socialistes al govern autonòmic. A més, ha afirmat que la formació ha "comés errors, però mai cap delicte".\nTres trànsfugues de Ciutadans frustren la moció a Múrcia i entren en el govern\nBal ha fet aquestes declaracions hores després que qui va ser la mà dreta d'Albert Rivera, l’exsecretari d’organització de la formació i senador per Andalusia, Fran Hervías, anunciara a les xarxes socials que abandonava Ciutadans després de 15 anys de militància i que passava a ser membre del Partit Popular.\nHervías assegura que aquesta decisió no ha estat motivada per la moció de censura presentada a l’Assemblea Regional de Múrcia, ja que la va prendre fa setmanes, durant la campanya de les eleccions catalanes. L’exsenador defén que el que fins ara era el seu partit s’ha convertit en una “crossa” del “sanchisme”.\nEntre sanchismo y libertad. Yo elijo libertad.\nEn aquesta línia, diverses informacions apunten al senador autonòmic de Ciutadans designat per les Corts, Emilio Argüeso, com una de les persones que han facilitat l'operació dels tres trànsfugues de la formació liberal a l'Assemblea de Múrcia. Argüeso és una persona molt pròxima a Hervías i veterà del partit taronja.\nCom ja va fer el secretari general del PP, Teodoro García Egea, Hervías ha convidat més membres del partit taronja a sumar-se al projecte dels populars. En clau valenciana, Ciutadans ni confirma ni desmenteix que García Egea haja proposat al coordinador autonòmic, Toni Cantó, passar a les files populars, un possible transvasament de militants i càrrecs públics de pes, ara per ara, desconegut.


Diagne es perderà la fase final de la Lliga ACB - Altaveu el diari digital d'Andorra\nDiagne es perdrà la fase final de la Lliga ACB\nEl pivot senegalès arrossega una molèsties a la cama esquerra\n06/06/2020 (12:42 CET)\nMoussa Diagne. Altaveu\nMoussa Diagne no disputarà la fase final de la Lliga Endesa a València. Les proves realitzades aquesta setmana aconsellen que s'aturi perquè les molèsties a la seva cama esquerra no derivin en una fractura d’estrés. Serà una baixa important pel MoraBanc.\nL'equip debuta contra els amfitrions, el València. La bona temporada del pivot senegalès i la seva progressió han cridat l'atenció d'altres clubs que han mostrat el seu interès per contractar-lo, com ara el Baskonia.Tot i algunes absències per culpa de les lesions, ha estat un dels jugadors franquícia de l'equip. Les seves mitjanes són de 11,5 punts, 6,1 rebots i una valoració total de 16.\nEl seu darrer partit abans de l'aturada a causa de la pandèmia de la Covid-19 va ser a la pista de l'UCAM Múrcia amb victòria tricolor i 11 punts de Diagne, que aquesta temporada també ha començat a llançar triples.


Va circular en sentit contrari i va donar una taxa amb l’etilòmetre de mostreig de 0,61 mg d’alcohol per litre d’aire expirat.\nEls Mossos d’Esquadra detenen un conductor per conducció temerària i circular en estat etílic a la C-16.\nAgents de la Policia de la Generalitat – Mossos d’Esquadra de l’Àrea Regional de Trànsit van detenir el 3 de maig un home, de 55 anys, com a presumpte autor de tres delictes contra la seguretat viària. Pels vols de les sis de la tarda, els mossos van rebre l’avís que una furgoneta circulava en sentit contrari a la sortida de la carretera C-16 de l’Àrea de Servei del Lleó, al terme municipal de Sallent (Bages).\nQuan els agents van arribar a l’estacionament de l’àrea de servei, diversos testimonis els van manifestar que havien aturat la furgoneta i que li havien agafat les claus al conductor. També van comunicar-los que el conductor havia xocat contra un fanal i havia provocat danys a un turisme estacionat.\nEls mossos van parlar amb conductor i van detectar que mostrava signes evidents de trobar-se sota la influència de les begudes alcohòliques. Quan li van efectuar la primera prova d’alcoholèmia, va donar un resultat positiu de 0,61 mg d’alcohol en litre d’aire expirat.\nTot seguit els agents van intentar fer-li les proves amb l’etilòmetre evidencial, però el conductor es va negar. Davant d’aquests fets, l’home va quedar detingut per conduir sota la influència de begudes alcohòliques, per conducció temerària i per negar-se a sotmetre’s a les proves d’alcoholèmia. El detingut va passar a disposició del jutjat d’instrucció en funcions de guàrdia de Manresa.\nDetenen un espectador del concert d'Albert Pla al Kursaal


No vas poder assistir a les 3 Xerrades inspiradores? Ja les pots veure en vídeo! - Som Connexió\nEn el marc de la Reflexió Estratègica que Som Connexió està duent a terme aquest 2021, el Consell Rector va proposar un cicle de 3 “xerrades inspiradores” que servissin com a punt de partida per afrontar aquesta reflexió.\nCap a on va el món? Cap a on va el sector de les telecomunicacions? Quins reptes afronta el sector cooperatiu i de l’economia social?\nAquests són els 3 grans interrogants que van donar peu a les xerrades realitzades el maig del 2021.\nAmb uns ponents de luxe i una organització completament online, podem afirmar que l’experiència va ser tot un èxit:\nUna mitja de 35 participants a cada una de les xerrades i debats posteriors\nMés de 800 visualitzacions a Youtube en menys d’un mes\nTraducció simultània en castellà a partir de la segona xerrada.\nAvui us portem els vídeos íntegres d’aquelles xerrades i els resums posteriors als debats en grup. Esperem que el seu visionat us resulti tan apassionant com a nosaltres participar-hi.\nCap a on va el món? Grans transformacions de futur i construcció d’alternatives\nLa sociòloga, investigadora i periodista Iolanda Fresnillo va ser l’encarregada d’obrir aquest cicle de xerrades parlant-nos dels grans canvis que ens depara el futur i de com podem, des de l’acció col·lectiva, generar iniciatives i estructures que impactin positivament sobre la nostra realitat quotidiana i ens ajudin a construir un nou món.\nTant la xerrada com el posterior debat van ser tota una declaració d’intencions. Arran de les seves investigacions sobre el deute mundial, la Iolanda ens va pintar un futur magre, on el col·lapse del model econòmic dominant es pot donar més aviat que tard. Per evitar els perills i el patiment derivats d’aquest col·lapse, la solució és una i és clara: les iniciatives de l’economia social han de fer un pas endavant. Han de canviar d’escala i per fer-ho cal pensar en gran. Moonshot thinking!\nPerò… com fer-ho? Quins reptes afrontarem? Quines contradiccions? De veritat… no us perdeu les reflexions de la Iolanda!\nCap a on va el sector de les telecomunicacions?”\nLa Clara Cusó i en Ramon Roca, membres de la Fundació Guifinet, van ser els ponents de la segona xerrada inspiradora. En aquesta ocasió l’objectiu va ser comprendre una mica millor les dinàmiques d’aquest sector tan complex com estratègic.\nEn primer lloc, en Ramon Roca ens va introduir en el moment d’auge econòmic (i especulatiu) en el que es troba immers el sector, i en les solucions possibles per fer front als oligopolis i les dinàmiques especulatives que imperen en l’actualitat.\nI seguidament, la Clara Cusó ens va parlar dels entrebancs legals i jurídics que ens trobem per implementar un model alternatiu basat en la concepció d’internet com a dret humà i pensat amb la finalitat de fer arribar les telecomunicacions a totes les persones, llars i negocis.\nResulta paradoxal que, quan encara moltes persones no tenen accés a internet… en certs entorns ja es parla del dret a la desconnexió. Igualment curiós resulta que tenim pobles del nostre país on no es despleguen infraestructures perquè “no surt a compte” i en canvi a les grans ciutats es desregula el sector i es despleguen xarxes de forma duplicada i innecessària.\nAquestes i d’altres realitats són les que ens porten en Ramon i la Clara. Per tant, aquest és un vídeo indispensable si vols entendre una mica millor com funciona el sector al voltant de la qual gira tot (per bé o per mal).\nAquí pots veure el resum del debat posterior: veure vídeo\nEls reptes de la participació i el cooperativisme\nLa tercera xerrada inspiradora va ser a càrrec de Jordi Garcia Jané, soci fundador de l’agència de comunicació l’Apòstrof i membre de la XES, amb qui vam parlar sobre els reptes de la participació i l’oportunitat que significa pel cooperativisme, tot posant especial èmfasi en el cooperativisme de consum i la seva capacitat de transformació de les societats on aquest es posa en pràctica.\nEn Jordi comença la xerrada amb un breu repàs de la història del cooperativisme a casa nostra, per acabar mostrant-nos el moment de gran rellevància que ens ha tocat viure.\nI ai amics… si a la primera xerrada parlàvem sobre els canvis d’escala, aquí en Jordi reflexiona sobre la dificultat de créixer tot mantenint les dinàmiques i avantatges d’aquelles entitats que treballen en el marc de l’economia social. Com evitar passar de la democràcia a la tecnocràcia o a la burocràcia? Tot un repte!\nSi voleu passar una bona estona, en Jordi aconsegueix esmicolar conceptes complexos per tal de fer-los no només comprensibles sinó totalment amens, i ens planteja, també, alguns dels grans problemes i contradiccions que formen part de la reflexió estratègica alhora que proposa solucions i mètodes per afrontar-los.\nDe veritat, molt i molt recomanable…


El Parc de Nadal tindrà com a protagonista l’espai i com intenció, la igualtat de gènere | Notícies / Noticias Tarragona diari digital Tarragona21\nEl Parc de Nadal tindrà com a protagonista l’espai i com intenció, la igualtat de gènere\nImatge de la presentació del Parc de Nadal.\n«Aquest any recuperem la voluntat de treballar una línia educativa transversal al Parc de Nadal. En aquesta edició la igualtat de gènere estarà present de manera explícita o implícita al llarg dels tallers i espectacles del recinte», ha destacat la consellera Ana Santos. «Aquesta vessant del parc per les polítiques de gènere és un dels trets més importants i del que ens sentim orgullosos», ha afegit.\nPer la seva part, tant Elena Gavaldà com Roger Saperas del Club dels Tarraconins, organitzadors del Parc, ha destacat la filosofia d’un parc «pensant per les famílies, perquè participin juntes dels tallers i activitats, perquè no està pensant com un recinte per aparcar als nens». En aquest sentit, Roger Saperas, pedagog del Club dels Tarraconins, assenyala el procés de selecció que s’ha fet dels monitors que s’encarregaran del parc i que «transmetran uns valors socials i pedagògics a través de la dinamització dels tallers».\n27/12/2017 Tarragona enceta avui el Parc de Nadal amb l’espai com a motiu central i 34 activitats per fer


ALL INCLUSIVE | Misitio\nÉs dissabte al matí i fa sol. Acabo de llegir que un turista va passejar despullat per l’aeroport, i de tan que he rigut he vessat mitja tassa de cafè sobre el diari.\nÉs al·lucinant veure com els turistes perden cada vegada més la dignitat, tant els fa. I nosaltres no fem res, ens hem convertit en el seu propi Disneyland, un parc temàtic per a adults on sempre fa sol i la sangria està d’oferta.\nNo ho puc entendre, de veritat. L’estiu passat vaig anar a Berlín i vaig fer l’esforç d’aprendre alemany, i quan deia danke tothom m’entenia. No es pot explicar, perquè per a algunes coses són molt avançats. Per exemple, als hotels et regalen tovalloles i productes de bany, completament gratis! I el transport púbic, si vols el pagues i, si no, no.\nAra estic mirant d’anar a Estats Units, perquè no hi he estat mai. La veritat és que en tinc moltes ganes: tot aquest patriotisme de bandera i la cultura de l’XXL deu ser increïble... Em preocupa, això sí, que fan donar propines pertot, i que m’hauré de gratar la butxaca.\nCoreografia cia UnaiUna (Laura Lliteras i Marina Fullana). Interpretació Laura Lliteras i Marina Fullana.\nDurada 15 minuts.\nMúsica Los Pekenikes (Tren Transoceanico a Bucaramanga).


Augmenten els contagis setmanals de Covid-19 al Pallars Jussà i es frenen al Sobirà | Pallars Digital\ncoronavirus: balanç setmanal\nAugmenten els contagis setmanals de Covid-19 al Pallars Jussà i es frenen al Sobirà\nEntre el 8 i el 14 de març s’han detectat 21 positius per coronavirus al Pallars Jussà i 4 al Sobirà, on es registra una defunció\nper Jordi Ubach Llorens, 19 de març de 2021 a les 11:07 |\nUna sanitària recollint mostres d’una prova de coronavirus | FSH Seu\nEls indicadors de la pandèmia s’han estabilitzat a Catalunya, una situació que també es produeix al Pallars, que veu com els nous casos de Covid-19 es mantenen respecte la setmana anterior. Així, en tota la setmana passada -entre el 8 i el 14 de març- les comarques pallareses van sumar 25 nous positius per coronavirus, dos menys dels que es van comptabilitzar set dies enrere. Segons el Departament de Salut, el 14 de març es va registrar una defunció per coronavirus al Pallars Sobirà.\nEs compleix un any del primer cas de coronavirus al Pallars: què hem après?\nSegons les dades fetes públiques aquest dijous per Salut, s’observa que les tendències són diferents a les dos comarques, ja que al Pallars Jussà els contagis augmenten de 17 a 21, mentre que al Sobirà es redueixen a la meitat, de 10 a 4. Per municipis, els 21 positius del Jussà s’han produït a Tremp (18), la Pobla de Segur (2) i Talarn (1), mentre que els quatre del Sobirà s’han registrat tots a Sort.\nAmb aquestes dades, el risc de rebrot continua sent alt a les dos comarques. Al Pallars Jussà ara és de 466, quan set dies enrere era de 582. Al Pallars Sobirà, el risc també es manté alt, tot i que es redueix. Ara és de 122, quan set dies enrere era de 596. Val a dir que en zones amb baixa densitat de població i un comportament de pocs contagis, com és actualment el cas del Pallars, qualsevol petit increment pot distorsionar les dades sense que la situació sigui d'extrema gravetat.\nEl Pallars supera la xifra dels 2.200 vacunats\nSalut també incorpora a les seves dades les persones que ja s’han vacunat de la Covid-19. Així, segons aquestes xifres, al Pallars Jussà ja han rebut el vaccí 1.751 persones, de les quals a 639 ja se'ls ha injectat la segona dosi. Mentrestant, al Sobirà han estat 516, de les quals 193 han rebut també la segona dosi. En total, doncs, són 2.267 les persones que ja s’han vacunat a les comarques pallareses, una xifra que suposa l'11,24% de la població. La segona dosi l’han rebut 832 persones.\nDisminueix la velocitat de propagació\nCom hem vist, els contagis s’han mantingut en el conjunt de les comarques pallareses, i això es tradueix positivament en la tendència de la pandèmia, tal com marca l’índex Rt. Al Pallars Sobirà, aquest indicador ha baixat significativament respecte la setmana passada, quan era de 3,28, i actualment és de 0,52. Al Pallars Jussà la tendència també és positiva i l’índex Rt disminueix: actualment és de 1,38, quan la setmana anterior era de 2,84.\nTremp tanca els equipaments municipals per l'augment de contagis de Covid-19\nEs tem que la situació al Pallars pugui portar a l'Hospital Comarcal al límit de la seva capacitat\nL’índex Rt calcula la velocitat de propagació de la malaltia mesurant el nombre mitjà de persones infectades per una persona infecciosa. Que aquesta xifra es mantingui per sota d’1 és clau per frenar l'expansió de la Covid-19, ja que significa que una persona infectada ja no transmet el virus a més d'una persona.\nProp d’un miler de positius al Pallars en un any\nEn total, des de l'inici de l'episodi ara fa un any, les comarques pallareses acumulen 983 positius, dels quals 677 s'han produït al Pallars Jussà i 306 al Sobirà. Això significa que aproximadament un 4,88% de la població pallaresa ha patit la Covid-19. La mitjana d'edat entre els nous contagis en el conjunt del Pallars disminueix respecte la setmana anterior. Ara és de 33,96 anys i set dies enrere era de 49,9.\nPel que fa al nombre de proves PCR i tests d'antígens, durant la setmana passada a les comarques pallareses se’n van realitzar un total de 521, de les quals 429 es van fer al Pallars Jussà i 92 al Sobirà. El percentatge de tests amb resultat positiu ha estat de 6,50% al Jussà i de 4,49% al Sobirà. Cal tenir en compte que l'Organització Mundial de la Salut (OMS) recomana no superar el llindar del 5% per evitar al màxim la propagació del virus.\nCom es calcula el risc de rebrot?\nEl risc de rebrot es calcula a partir de l'índex EPG, que posa en relació la velocitat de propagació dels darrers set dies amb la incidència acumulada per 100.000 habitants de les últimes dos setmanes. El resultat permet saber si el risc de rebrot és baix (menys de 30), moderat (entre 30 i 70), moderat-alt (entre 70 i 100), alt (entre 100 i 200) o molt alt (més de 200).\nPer minimitzar l'impacte del retard en computar les xifres, el Departament de Salut no mostra al seu recompte les dades dels tres últims dies. És per això que en aquesta notícia mostrem dades fins el 14 de març. El motiu, segons Salut, és que els números poden variar d’un dia a l’altre i poden distorsionar la visió global de la situació.\nEl Pallars Jussà lidera l’augment de contagis setmanals a Catalunya\nTremp homenatja amb un espai per la memòria a les víctimes de la Covid-19\nJa hi ha més d’un centenar de persones confinades als centres educatius pallaresos\nLa Pobla de Segur demana extremar les precaucions davant l’augment de casos de Covid-19\nEs quadrupliquen els contagis setmanals de Covid-19 al Pallars\nSocietat, vacunació, positius, coronavirus, contagis, vacuna, Covid-19, pandèmia, salut, brots, risc de rebrot, Departament de Salut


Els joves europeus perden 125.000 anys de vida cada any per les partícules en suspensió - Jornal.cat\nUn estudi analitza les implicacions de set riscos ambientals en les malalties dels menors\nDimecres, 24 d'abril de 2019 | 12:45 h\nTres xemeneies d'una fàbrica | Matt Artz (Unpslash)\nL'exposició a les partícules en suspensió de menys de 10 micrograms de diàmetre (PM10) i menys de 2,5 micrograms (PM2.5) resta cada anys 125.000 anys de vida saludable als nens i nenes d'Europa. Aquesta és la principal conclusió d'un estudi publicat per l'Institut de Salut Global de Barcelona (ISGlobal) a la revista International Journal of Environmental Research and Public Health que evalua la incidència de set factors de risc ambientals en la població infantil de la Unió Europea. Els set factors de risc analitzats són el fum del tabac passiu, la humitat, el plom, el formaldehid i la contaminació de l'aire, en concret les partícules PM10, PM2,5 i ozó.\nLes conclusions mostren que les exposicions ambientals incloses en aquest estudi roben cada any 211.000 anys de vida saludable a la població europea de menys de 18 anys, el que representa el 2,6% del total. La contaminació de l'aire agrupa el 70% dels anys de vida saludable perduts i el tabac passiu el 20%.\nEl primer autor de l'estudi, David Rojas, destaca que de tots els riscos estudiats, les partícules en suspensió són les que produeixen la major càrrega de malaltia, ja que es relacionen amb malalties respiratòries, cardiovasculars i neurològiques, entre d'altres, i estan associades a més mortalitat infantil.\nDels 28 països inclosos en l'estudi, 22 tenen nivells de PM10 per sobre de les recomanacions de l'OMS i tots mostren nivells d'ozó per sobre dels considerats segurs. El coordinador de l'estudi Mark Nieuwenhuijsen apunta que el treball evidencia la "gran necessitat" d'implementar "polítiques efectives per reduir l'exposició infantil als factors de risc ambientals d'Europa, sobretot la contaminació de l'aire i el tabac passiu".\ncontaminació de laire


Aigua - Sala Fènix : Sala Fènix\nHome » Teatre » Programació Familiar » Anteriors » Aigua\n25 i 26 de gener, 01 i 02 de febrer de 2020. Dissabtes i Diumenges 17h.\nEntrada entre 5€ i 8 €.\nEls nens i les nenes paguen a partir dels 2 anys.\nHistòria basada en la llegenda xinesa Els quatre dracs.\nInterpretada amb un teatrí de llums i ombres, una evolució del teatre d’ombres xineses amb il·luminació actual i animació d’objectes.\nAquest és un conte sobre l’amistat d’un ésser màgic, un drac xinès, i la Xen. Tracta de la revolta davant la injustícia i l’abús de poder. L’ajuda desinteressada i la valentia per tirar endavant seguint on et dugui el cor. Finalment també va sobre la importància del recurs de l’aigua per a la vida.\nEl petit drac Liu Xiaulong veu patir l’amiga Xen i la seva gent per falta d’aigua.\nEll i tres dracs més demanen a l’Emperador de Jade que faci ploure i alleugereixi la terra de la gran sequera.\nEn veure que el poderós senyor no els fa cas decideixen solucionar-ho ells mateixos sense importar-los les conseqüències.\nEls cacauets són com capcetes sorpresa, són petits i energètics i tenen un nom que ens agrada com sona. Ens semblen musicals i si tinguessin ulls, braços i cames segur que serien simpàtics, una mena de follets que agradarien molt a la canalla… com els menairons.\nA Cacauet som un equip, ens hem format en diferents disciplines, art dramàtic, la música i les belles arts, i cadascú aporta el que millor coneix i estima.\nA Cacauet fem teatre per tots els públics, teatre familiar.\nTambé realitzem projectes a mida per espais, museus, festes populars , expliquem i interpretem contes, gravem àudios i sobretot intentem encuriosir i captivar a petites orelles i ulls, vaja, connectar amb el públic.\nLes nostres eines expressives són el teatre de llums i ombres, la manipulació de titelles i objectes, la música, la veu i la interpretació .\nTenim cura del llenguatge, de l’idioma que fem servir, el volem ric, expressiu, clar… que plantegi temes que interessin i que aportin debat i/o preguntes per part dels petits… i també pels grans. Un llenguatge inclusiu i actual.\nTenim cura de l’estètica i els materials, dels sons i de la música perquè ens ajuden a comunicar, a expressar i a vegades fins i tot a emocionar-nos.\nEl nostre recorregut passa pels contes i les històries que vam començar a dramatitzar amb Rondallaire durant 15 anys, i que continuem fent, incloent aquesta part professional dins d’un Cacacuet més ampli on hi trobareu els espectacles i altres propostes artístiques.\nL’experiència és una bona aliada, i agraïm a la gent que ha confiat i continua confiant en la nostra manera de treballar perquè és gràcies a ells i elles que podem treballar en el que més ens agrada.\nI tres cacauets més…\nCacauet és proper, coneixem el públic familiar i el respectem a través dels muntatges teatrals, contes o altres propostes. Volem el millor per la canalla.\nCacauet és creatiu, arrisquem, provem i no parem de jugar i assajar fins que n’estem convençuts.\nCacauet és sincer, vaja, que no som un flamant ou de poc cacau i massa sucre amb una promesa d’una gran joguina, som un cacauet amb peloia que sabem d’on ve i cap a on vol anar ben acompanyat, en voleu un?\nSALA FÈNIX Anteriors, Programació Familiar, Teatre · Tags: teatre d'ombres, teatre de titelles, teatre familiar, titelles . Publicado el 05/12/2019


Moviment de la matèria fosca - Agrupació Astronòmica Sabadell\nEstàs aquí: Inici Notícies Moviment de la matèria fosca\nMoviment de la matèria fosca\nCientífics de la Universitat de Surrey, de la Universitat Carnegie Mellon i de ETH Zürich han trobat per primera vegada evidència que la matèria fosca es pot escalfar i es pot moure, com a resultat de la formació d'estrelles en les galàxies. S'ha mesurat la matèria fosca en 16 galàxies nanes amb històries de formació d'estrelles diferents. S'ha observat que en les galàxies on es formen estrelles, els vents forts poden empènyer el gas i la pols lluny del cor de la galàxia. Com a resultat, el centre de la galàxia té menys massa, de manera que la matèria fosca guanya energia i migra fora del centre, un efecte anomenat "escalfament de la matèria fosca". Més informació a RAS.


Vadszőlő Vendégház Bozsok Hongria - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVadszőlő VendégházFő u. 25/a, Bozsok, Bozsok, Hongria, 9725 - Veure al mapaExcepcional9,3Basada en46comentarisVadszőlő VendégházVeure més fotos"Great place! Clean, quiet with a well equipped kitchen. Beau..."ZiemkosPolandVeure més fotosVeure totes les 50 fotosExcel·lent ubicació 9,1Veure al mapa9,1UbicacióParticularitats que li encantaranbalcó/terrassa\nSobre l'allotjamentDescripcióConvenientment situat a Bozsok, Vadszőlő Vendégház és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Vadszőlő Vendégház asseguren una estada plaentera als seus clients. Les carecterístiques més important de l'hotel inclouen habitació familiar, instal.lacions de barbacoa, servei de llançadora, àrea de fumadors. Gaudiu de les comoditats d'alta gama com ara calefacció, balcó/terrassa, ventilador, aparell de televisió, aparell de televisió LCD/pantalla de plasma per tal de relaxar-vos després d'un cansat dia. Pesca, jardí de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Vadszőlő Vendégház és una selecció idònia per a la vostra estada a Bozsok.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióempolles d'aigua de cortesiaplat de dutxaassecador de cabellestris de cuinatelevisió de pantalla planabalcó/terrassaforn microonesTV satèl•lit/cablecafetera/teteramosquiterventiladorcalefacciónevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Vadszőlő Vendégház de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Mesura la teva velocitat real d'Internet amb Ookla Speedtest\nDe sobte, la teva Internet se sent una mica lent? O més ràpid que mai? Assegureu-vos de comprovar la velocitat real. Podeu utilitzar el conegut Speedtest d'Ookla per a això.\nHeu contractat una subscripció amb el vostre proveïdor per a una determinada velocitat d'Internet. En general, aquestes són les velocitats màximes possibles, a la pràctica sol ser una mica més baixa. Quant més baix depèn de tot tipus de factors que normalment estan fora del teu control. A més, pot ser que el vostre encaminador sigui massa lent per gestionar, per exemple, una connexió de 600 Mbps. Aquest últim és relativament fàcil d'esbrinar si teniu la sort d'un encaminador (o mòdem) i del vostre propi encaminador. Si la velocitat d'Internet directament darrere de l'encaminador del proveïdor (mòdem) és molt més alta que després del vostre propi encaminador, està clar qui té la culpa.\nPodeu mesurar la velocitat d'Internet amb Ookla Speedtest. No costa res, així que no us haureu de preocupar per això. Ookla també està disponible en un formulari d'aplicació (més mòbil o no), perquè pugueu mesurar la connexió de la vostra Internet mòbil des de qualsevol lloc, per exemple. Tingueu en compte que la prova genera molt trànsit de dades! En aquest exemple estem utilitzant el lloc web, que funciona amb qualsevol navegador modern que es precie. Visiteu la pàgina Speedtest i que comenci la diversió.\nMesurar és saber\nEn principi, automàticament se us presentarà un servidor de prova. Tot el que has de fer és fer clic anar feu clic al cercle. És possible que ara vegeu un missatge d'error: no tots els servidors estan sempre disponibles. En aquest cas, feu clic Canvia de servidor i tria un altre. Preferiblement un el més a prop possible per mantenir les línies i la sobrecàrrega, literalment, el més curtes possible. Podeu veure la velocitat de rendiment en directe durant la prova. De fet, hauríeu d'obtenir una línia gairebé plana tant per a la velocitat de càrrega com per a la descàrrega. Si no és el cas, comproveu si algú altre a la xarxa (domèstica), per exemple, està baixant o realitzant altres activitats en línia. Si els valors mesurats es desvien molt del que us ha promès el vostre proveïdor, i si també mesureu aquestes velocitats directament al router/mòdem del vostre proveïdor, és hora de contactar amb el proveïdor. Apagar els encaminadors/mòdems i tornar-los a encendre després d'un temps també ajuda sorprenentment bé. Per cert: en la majoria dels casos, la velocitat de descàrrega és significativament superior a la velocitat de pujada, de manera que és normal.\nMbps i Kbps\nPer defecte, Ookla Speedtest mesura en Mbps. Tanmateix, molts encaminadors funcionen amb Kbps. Per exemple, per configurar coses com la QoS (Quality of Service, un mètode per regular el trànsit de la xarxa). Aleshores, heu d'introduir el rendiment màxim. En aquest cas, seleccioneu el valor mesurat, possiblement una mitjana durant uns quants dies. Si aquest nombre s'ha d'introduir en Kbps, Ookla també pot mesurar en aquesta unitat. Feu clic a la part superior dreta de la pàgina Institucions. Seleccioneu l'opció darrere de la velocitat kbps i després feu clic al cercle (que s'ha fet una mica més petit mentrestant) anar. La velocitat ara es mesura perfectament en Kbps. També és possible convertir de Mpbs a Kbps després, per exemple mitjançant aquesta calculadora en línia. Però mesurar directament a la mida desitjada és, per descomptat, molt més pràctic.


Un material extret dels arbres millorarà la nova generació de bateries\nÉs molt més conductor, barat i poc contaminant que els que es fan servir actualment\nLa investigació per trobar bateries elèctriques amb més capacitat i més segures podria haver fet un avenç important. Un equip de les universitats nord-americanes de Brown i Maryland ha fet un avenç important en aquest sentit, trobant un nou material que pot substituir els líquids que es fan servir normalment a les bateries d’ió de liti i convertir-les en bateries sòlides. El més sorprenent és el seu origen: els arbres. Els resultats de la investigació, publicades a ‘Nature’, demostren que un conductor que combina coure i nanofibres de cel·lulosa té una conductivitat entre 10 i 100 cops millor que altres polímers i podria ser emprat de diverses maneres.\nLes bateries d’ions de liti, que avui dia es fan servir pràcticament arreu, tenen electròlits fets de sals de liti dissoltes en un líquid orgànic. La feina d’aquests electròlits és conduir els ions de liti entre el càtode i l’ànode de la bateria i funcionen molt bé, però tenen alguns inconvenients, com la formació de dentrites que creen curtcircuits o que estiguin fets de productes inflamables i tòxics alhora. Per preveure alguns d’aquests problemes, s’estan buscant electròlits sòlids, normalment fets de ceràmica, però són massa gruixuts, rígids i fràgils.\nBateria d’ió de liti | Flickr\nAquí és on entra aquest nou material, prim i flexible, gairebé com un full de paper, i amb una conductivitat d’ions semblant a la de la ceràmica. A través de simulacions per ordinador de la seva estructura microscòpica, s’ha entès el per què de la seva conductivitat excepcional: el coure incrementa l’espai entre les cadenes de polímers de cel·lulsoa, creant “autopistes” per on els ions poden circular sense gaire oposició. Tot plegat, a més, amb materials barats, naturals i amb un impacte ecològic molt menor. A més de tot això, el material no només pot servir com a electrolit sinó també en bateries totalment sòlides. Els seus desenvolupadors esperen que, en el futur, jugui un paper important en la sostenibilitat de la transició energètica.


Els paisatges de tercer – Col·legi Frangoal – Castelldefels\nEls paisatges de tercer\nAl llarg del trimestre a tercer ens vam proposar treballar i entendre com són els paisatges naturals que ens envolten i quins elements els formen. Després de donar-li varies voltes vam pensar que la millor manera de conèixer les característiques d’un paisatge natural era intentar reproduir un. Per aquest motiu vam decidir construir una maqueta que inclogués tots els elements naturals possibles que volíem conèixer. Ens vam organitzar en diversos grups i cada grup va començar a fer un croquis sobre quins elements volien que hi aparegués a la seva maqueta i on hi havia de col·locar cadascun d’ells:\n– Aquí un cim! Allà un altiplà!\n– Per aquí vindrà el riu, que desembocarà al mar però penseu que en el curs mitjà hi volem incloure un llac…\n– Ei, que no hi posarem un arxipèlag?\nTot seguit va arribar l’hora de la construcció i finalment anem a donar-hi color a tota aquesta feina. Voleu veure com ha quedat tot plegat? Aquí teniu un petit tastet del procés, espero que ho gaudiu tant com nosaltres!


Banksy #hackeaelaula a Bristol\nEl Diari de l'Educació. L’artista de grafiti més popular del món, l’enigmàtic Banksy, ha deixat un per sorpresa –com és habitual en ell– en forma de mural a l’escola Brigde Farm de Bristol (Anglaterra). En arribar a l’escola aquest dilluns els alumnes s’han trobat amb el grafiti, acompanyat d’una carta on deixava escrit que “és més fàcil demanar perdó que demanar permís”, segons recull la BBC.\nL’artista, originari d’aquesta ciutat, ha deixat aquest regal a l’escola després que els seus alumnes, per votació, decidissin posar el nom de Banksy a un dels quatre edificis amb què compta el col·legi. A la carta, el grafiter els ho ha agraït, i també els ha deixat clar que si no els agrada l’obra, la poden modificar. “Estic segur que als mestres no els importarà”, ha sentenciat.\nEl director de l’escola, Geoff Mason, ha assegurat que mantindran el mural tal com està i que no es plantegen vendre’l. El fet que hi hagi una nena que fa córrer una roda en flames no els sembla un inconvenient.\n— Jon Kay (@jonkay01) 6 de juny de 2016


Missió i Visió de l'Associació - ACICDDI\nMissió i Visió de l'Associació\nL´Associació té com a màxima espressió, ACICDDI, ser útil a la difusió social del paper com a gestora de la imatge corporal.\nA més de l´implicació professional per la bona praxis personalitzada en cada àmbit. Amb el recolzament de l´Associació en el desenvolupament d´una formació específica, continuada i especialitzada, i la solució de dubtes a la gestió de la imatge corporal.\nInvolucració en donar solucions actives a les persones que sol.licitin sobre cures i gestió de la seva imatge corporal.\nValors de la missió i visió: Els nostres valors sorgeixen des de la vocació infermera en tenir cura de la persona, amb una atenció integral i del seu entorn, i amb ètica de la cura.


CUCADELLUM.ORG: Catalunya, 50 dies: calendari polític del 20 de Setembre a 9 Novembre 2017. v.2\nCatalunya, 50 dies: calendari polític del 20 de Setembre a 9 Novembre 2017. v.2\n20 setembre 2017: Intervenció de facto de la Generalitat. No hi havia cap llei que dones suport a tot el que la policia va fer aquest dia, ho varen fer il·legalment. Vulnera la Constitució espanyola i l'Estatut de Catalunya, és anticonstitucional. La policia entra a la conselleria d'Economia i Hisenda a Rbla Catalunya casi Gran Via i fa un registre. Requisen material informàtic. Després hem sabut que buscaven informació sobre l'operatiu del referèndum de l'1-Octubre i efectivament es van fer amb els plans del Govern per dur-lo a terme. Es forma una manifestació espontània a Rbla.Catalunya - Gran Via que dura tot el dia, i el dia següent, talla el trànsit, i a estones arriba a Pl. Catalunya. Va arribar a ser 20.000 - 30.000- 40.000 persones segons el moment. S'enduen 13 persones a la presó, els alliberen dos dies més tard, crec recordar.\nIntercepten a la Ronda Litoral el cotxe de Josep Maria Jové.\nTambé assetgen la seu de les CUP sense arribar finalment a entrar-hi. Busquen material del referèndum de l'1-Oct. Entren també a la seu de T-Systems, a l'Institut de Finances, al CCTI, al Consorci de l'Administració Oberta de Catalunya, a la seu de l'Agència Tributària, a la Zona Franca i al Departament de Governació. (Llistat d'empreses: dades extretes del llibre de Vicent Partal "Nou Homenatge a Catalunya", ARA llibres. Barcelona, març 2018. (pàg.19) )\nEntren a casa del jutge Vidal i una segona residència particular, no recordo si tenien ordre del jutge.\n1-Oct.2017 Referèndum. Boicot informàtic del cens universal fins cap a les 13h. Pallisses, cops de porra a votants per la Policia Nacional, requisen un terç de les urnes a on hi haguèssin pogut votar 700.000 persones. Hi ha molt registres gràfics. L'oligarquia de l'altiplà es retrata devant el món. Però l'UE i Brusel.les no critiquen "el gobierno" de Rajoy, amb l'hipòcrita excusa que és un afer intern. Els drets fonamentals MAI es poden excusar, SEMPRE i a tot arreu s'han de defensar al nostre entendre. Com a positiu destaquem que la policia espanyola no va trobar ni una de les 8.000 urnes del referèndum, ni les mils de paperetes que van entrar divendres a la nit pel Coll d'Ares. El comportament dels catalans que van vetllar les seus dels col·legis electorals tota la nit perquè no les tanquèsin, i van oferir els seus cossos com defensa de les urnes, sense tornar els cops, va donar la volta al món, i amb raó. Ha sortit el llibre de l'Ed. Columna que narra aquest operatiu: "Operació Urnes", nou llibre: ‘Milers de persones van participar en el dispositiu de l’1-O’.\nVicent Partal escriu en el llibre que em citat més amunt un paràgraf remarcable: "L'1 d'octubre va ser el dia en què Espanya va perdre definitivament Catalunya. Tant hi fa com s'acabe concretant això en la pràctica jurídica. Després del primer d'octube moltíssims catalans van travessar la barrera que separa la indiferència de la ràbia. Des d'aquell dia la independència no és solament un projecte polític sinó una necessitat emocional" (pàg.38)\n3.oct.2017 Aturada de pais per protestar de la violència gratuita als ciutadans que volien votar i pel boicot al referèndum. Va ser una vaga impressionant.\nDiscurs televisat del rei Felipe VI, no fa cap referència als 1000 ferits de la jornada de l'1-Oct. Semblava una autorització a l'ús de la violència. Aquell vespre el rei va perdre Catalunya.\n10.oct.2017 El President Puigdemont va proclamar la República davant el Parlament de Catalunya, seguint el mandat expressat a les urnes. Uns moments després va anunciar que ho deixava en suspens. La tensió era enorme, varem quedar desconcertats. Tots els diputats de Junts pel Si i la CUP signen la declaració d'independència.\n16.oct.2017 Empresonen a Jordi Sànchez (ANC) i Jordi Cuixart (Òmnium Cultural) Sense paraules. Dos pacifistes a presó. Avui 17 març reescric aquest post, i afegeixo que fa 5 mesos que són a Soto del Real, sense calefacció a la cel·la precisament aquest hivern que ha sigut molt rigorós.\n21.oct.2017 Anunci de l'aplicació de l'article 155 de la Constitució, article concretat a la conveniència de Rajoy. Manifestació de rebuig al Pg de Gràcia de Barcelona que s'omple de gom a gom: no a l'empresonament dels Jordis, no a la intervenció de la Generalitat.\n27.oct.2017 Proclamació definitiva de la independència. 27.10.2017 - Catalunya es proclama un estat independent, en forma de república. Les fotos dels nostres amics a La Ciutadella.\n30.oct.2017 El President Puigdemont i 5 consellers arriben a Brusel.les, exil.liats.\n2.nov.2017 - Empresonen 8 consellers i el vicepresident Junqueres. No hi ha paraules.\nAl vespre hi a grans manifestacions arreu per protestar d'aquest fet increible: Vic, Manresa, Reus, Tortosa, Tarrassa, Sabadell, Berga, Igualada, per soposat les 4 capitals....\n9 nov.2017 Arriba personal de Madrid per intervenir més directament la conselleria d'Exteriors. Ordenen que s'escrigui tot en castellà.\n9 nov.2017 Carme Forcadell, Presidenta del Parlament,\npassa una nit a presó. Podrà deixar.la si paga una fiança de 150.000€. Els altres membres de la Mesa del Parlament no podran el·ludir la presó, excepte Nuet. El desig d'humiliar sembla no tenir fi.\n(Aquest és un resum del 20 de Setembre fins el 9 Novembre 2017)\nArticle similar, més ben explicat:\n"Des del 20 de setembre al 21 de desembre Catalunya ha posat Espanya contra la Paret en vuit ocasions" Vicent Partal\n(Entrada publicada inicialment a la Cuca de Llum el 10.11.2017, reelaborada el 17.03.2018)\n(Hi ha una entrada a aquesta blog amb els links d'un recull d'articles del procés català al setembre-octubre-novembre 2017. Afegiré el link)\nEscrit per blanca alsina Etiquetes: independentisme - sobirania Catalunya/ independentismo Cataluña, llibres recomanats/libros recomendados


Apartamentos Samira Las Navas del Marqués Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartamentos SamiraApartamentGarcia Del Real 15, Las Navas Del Marqués, Las Navas del Marqués, Espanya, 5230 - Veure al mapaNotable7,3Basada en32comentarisApartamentos SamiraVeure més fotosVeure més fotosVeure totes les 24 fotos\nPer als viatgers què vulguin captar les imatges i els sons de Las Navas del Marqués, Apartamentos Samira és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Apartamentos Samira, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix instal.lacions per a minusvàl.lids, habitació familiar, visites turístiques, ascensor per garantir el més gran comfort possible als seus clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartamentos Samira la base perfecta per a gaudir de la seva estada a Las Navas del Marqués.\nCal que informeu el Apartamentos Samira de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


El PSC d'Olot proposa un campus al sector de l'Escola d'Art i situar la residència d'estudiants a l'hospital vell - Olot TelevisióOlot Televisió\nEl PSC d’Olot proposa crear un campus amb diferents serveis municipals a la zona de l’Escola d’Art. Els socialistes creuen que situar l’Escola d’Adults, l’Escola Oficial d’Idiomes o fins i tot la nova biblioteca a l’edifici de Can Sacrest contribuiria als objectius del PIAM de dinamitzar el centre. També proposen que la residència d’estudiants es situi a l’antic Hospital Sant Jaume. Ho ha explicat el seu portaveu, Josep Guix, al programa Pentàgon d’Olot Televisió.\nEl Partit dels Socialistes d’Olot és optimista pel que fa a les possiblitats de transformació i dinamització del nucli antic de la ciutat amb el Pla Integral d’Accions de Millora com a punt de partida. Els tres regidors del grup han participat des de l’oposició en el procés d’elaboració del document del pla i continuen posant propostes pròpies sobre la taula. Una d’elles és la creació d’un campus que concentri diferents serveis municipals a l’antic edifici de Can Sacrest, al costat de l’Escola d’Art i Superior de Disseny. Segons el PSC, l’equipament podria incloure des de l’Escola Municipal d’Expressió, l’Escola d’Adults o l’Escola Oficial d’Idiomes fins a la segona biblioteca que s’està planificant. Aquest campus serviria per dinamitzar un punt clau del centre, que uneix el nucli antic amb el barri de Sant Miquel.\nEls socialistes olotins consideren que és prioritari que la ciutat disposi d’una residència d’estudiants, una possibilitat que ja treballa l’equip de govern. El PSC creu que una bona opció podria ser aprofitar una de les plantes de l’antic Hospital Sant Jaume.El Portaveu del PSC d’Olot, Josep Guix, creu que aquest model de residència que vincularia joves i gent gran i es podria gestionar des de la fundació de l’hospital.


«Pequeña & Grande» supera els dos milions d'exemplars venuts a tot el món - Diari de Girona\nLiteratura. Fira del llibre de Madrid\n«Pequeña & Grande» supera els dos milions d'exemplars venuts a tot el món\nCoco Chanel, Frida Kahlo, Audrey Hepburn, Agatha Christie, Marie Curie, Ella Fitzgerald, Anne Frank. Grans dones de la història que, amb el seu exemple la seva intel·ligència i la seva valentia, inspiren i diverteixen els més petits. Poques vegades un fenomen editorial nascut i pensat a Espanya traspassa fronteres amb tant èxit com ho fa en l'actualitat la col·lecció «Pequeña & Grande» d'Alba Editorial. Traduïts a vint idiomes i publicats en una vintena de països, aquests llibres infantils han superat ja els dos milions d'exemplars venuts a l'estranger, dels quals 1,5 milions s'editen en llengua anglesa.\nL'extraordinària acollida d'aquest supervendes porta els lectors més àvids a contactar insistentment amb Alba Editorial per preguntar quin és el pròxim títol. De moment, la col·lecció consta de 23 llibres acuradament elaborats.\nLa seva autora, l'espanyola María Isabel Sánchez Vegara, difícilment podia imaginar el 2014, quan es va publicar el primer volum, la increïble demanda i l'enorme interès que aquests llibres despertarien.\nAmb la participació d'il·lustradors de molt diferents nacionalitats, la col·lecció, que a Espanya s'edita en castellà i en català («Petita&Gran»), posa el valor el paper que les dones més notables han exercit en camps com la ciència, la literatura, el cinema, la pintura, el ball o la moda.\nLlibres a tot color que, amb un llenguatge atractiu i proper, deslliguen la imaginació dels nens i relaten històries impressionants sobre dones extraordinàries les vides de les quals val la pena recordar.\n«Pequeño & Grande»\nDavant la rebuda que els lectors han brindat a la col·lecció sobre dones excel·lents, Alba Editorial ha llançat també «Pequeño & Grande», una col·lecció que, amb el mateix esperit, narra les vides d'homes que, pel seu talent o per la seva forma de ser, han deixat també una empremta inesborrable en nosaltres: Mahatma Gandhi, Stephen Hawking, Muhammad Ali, David Bowie, Rudolf Nuréiev, Federico García Lorca... El llibre dedicat al poeta granadí és, per cert, el més venut de la col·lecció a Espanya.\nAlba Editorial publica a més la col·lecció «Mi primer Pequeña & Grande», llibres de cartró amb vora arrodonida i poques pàgines per a nens a partir d'un any.


L'Uni juga amb foc i ha d'esperar els darrers cinc minuts per no cremar-se - Empordà\nL'Uni juga amb foc i ha d'esperar els darrers cinc minuts per no cremar-se\nEl Tenerife fa suar de valent les d'Alfred Julbe a Fontajau, que juguen a batzegades i no trenquen el partit fins ben bé al final\nmarc brugués. girona 16.01.2021 | 06:30\nSegurament devia fer una mica de mandra ahir posar-s'hi. Amb el cap més a la bombolla de l'Eurolliga de la setmana que ve, i venint de l'entrenament contra l'Al-Qázeres de dilluns, l'Spar Girona va patir més del compte per superar el Tenerife. Jugant a batzegades, i durant molts minuts per sota al marcador, les d'Alfred Julbe no van trencar el partit fins als darrers cinc minuts quan un parell de triples d'Eldebrink i Palau va ensorrar les aspiracions de les canàries de conquerir Fontajau. La feina estava feta.\nL'Uni va trigar a posar-s'hi. El Tenerife, que també té bombolla d'Eurocup la setmana entrant, va aprofitar-ho per ensenyar que no havia vingut de passeig i de seguida va mostrar-se més intens i posat en el partit. Les canàries van començar amb un 0-4 que va servir per mig despertar l'Uni. Un triple de Vasic i el poder sota el cèrcol de Reisingerova va servir per capgirar la truita amb parcial de 9-0 per situar-se (9-7). Tot i això, l'equilibri va ser la tònica d'una primera part en què a les de Julbe els va costar molt dur el ritme del partit i van arribar a anar 6 punts per sota (25-31). Aquest màxim desavantatge va servir per esperonar les locals que van decidir que volien arribar a la mitja part guanyant i, amb un parcial de 8-0, van anar-se'n als vestidors 33-31.\nL'Uni va allargar el descans uns minuts més a la pista i va encaixar un parcial de 0-10 (33-41). El temps mor t de Julbe va servir perquè les gironines, com aquell qui no vol la cosa, apugessin la intensitat defensiva i aconseguissin respondre amb un 9-0 que tornava a posar-les per davant (42-41). Tot i això, l'Uni no acabava de fer el pas per trencar el partit i anar-se'n definivitament al marcador. L'últim quart s'encetaria amb un inquietant 46-46. Un triple d'Eldebrink (54-51) semblava obrir forat en el millor moment, però en va caler un altre de Palau per confirmar que el Tenerife havia abaixat els braços i llençava la tovallola. Les gironines acabarien imposant-se per 63-54, en el màxim avantatge de tot el partit per les locals.\nAmb la feina feta, l'Spar encara ja la bombolla on la setmana que ve s'enfrontarà al Riga (dimarts), Schio i Ekaterinburg a terres italianes. El partit de Lliga Femenina contra el València, previst pel pròxim cap de setmana ha quedat ajornat.


I Concurs escolar sobre coneixements financers | Fundació Caixa Ontinyent\nFormulari d'inscripció Dossier\nLa Fundació Caixa Ontinyent, amb domicili social a Ontinyent (València), Plaça de Sant Domingo núm. 24 i amb C.I.F. G-40511024 convoca la primera edició del Concurs Escolar sobre coneixements financers (d'ara en avant el “Concurs”), el qual es regirà conforme a les presents bases legals:\nEl Concurs té com a objecte acostar a la població escolar l'educació financera a través del coneixement de conceptes bàsics sobre finances, amb la finalitat de conscienciar als escolars i els seus educadors sobre els beneficis de posseir cultura financera i de la importància d'aquesta.\nLa participació està oberta a tot l'alumnat que durant el curs 2021-2022 es trobe cursant 4t d'ESO en centres educatius de la Comunitat Valenciana.\nLa inscripció serà gratuïta, la gestionarà el professor o professora de cada aula i la realitzarà a través del formulari, serà conjunta per a tota l'aula i sense límit d'aules del mateix col·legi que cursen 4t d'ESO.\nNo s'admetran inscripcions incompletes o que no estiguen ben emplenades, ni fora del termini establit.\nLa inscripció serà efectiva quan es reba la notificació de confirmació.\n4.- METODOLOGIA I FUNCIONAMENT\n- L'idioma del concurs serà el valencià.\n- El concurs consisteix en un conjunt de preguntes, tipus test, amb 3 respostes possibles, que versaran sobre conceptes bàsics relacionats amb les finances, l'economia personal, l'estalvi, el finançament, assegurances, etc., i se centraran únicament en el dossier que facilitarà l'organització.\n- La participació es realitzarà a través de connexió en línia amb l'aula mitjançant la plataforma designada per la Fundació Caixa Ontinyent.\n- El concurs consta de 3 fases eliminatòries que es detallen més endavant, cadascuna d'elles té el seu propi nombre de preguntes, temps de resposta i de puntuació, que varia en la mesura que s'avança en el concurs, i en cas de desempat.\n- Cada aula conformarà un equip que haurà designat a un alumne portaveu que donarà les respostes.\n5.- FASES DEL CONCURS\nLa prova constarà de 15 preguntes, amb 30 segons de temps per a respondre a cadascuna d'elles, cada pregunta encertada anotarà 10 punts, cada pregunta errònia restarà 3 punts, les preguntes no contestades en temps no anotaran punts.\nEn aquesta primera fase es conformarà un rànquing, amb tots els equips participants, ordenat segons els punts obtinguts.\nEls deu equips que obtinguen la major puntuació passaran a la segona fase. En cas d'empat, es realitzarà una altra ronda entre ells, augmentant la dificultat de les preguntes.\nLa prova constarà de 15 preguntes, amb major nivell de dificultat que en la fase anterior, i 20 segons de temps per a respondre a cadascuna d'elles. Cada pregunta encertada anotarà 10 punts, cada pregunta errònia restarà 5 punts, les preguntes no contestades en temps no anotaran punts.\nEls dos equips que obtinguen la major puntuació passaran a la tercera i última fase. En cas d'empat, es realitzarà una altra ronda entre ells, augmentant la dificultat de les preguntes, i així successivament fins que queden solament dos equips.\nAquesta fase consisteix en un torneig en el qual s'enfrontaran els 2 equips finalistes.\nTots dos equips s'enfrontaran en directe, en la data i hores fixades per l'organització i consensuada amb els equips, i en el lloc que permeten les circumstàncies del moment escollit. Si no fora possible dur-ho a terme presencialment, es realitzarà mitjançant connexió en línia amb els centres, igual que en les fases prèvies.\nLa prova constarà de 20 preguntes, amb major nivell de dificultat que en la fase anterior, i 20 segons de temps per a respondre a cadascuna d'elles. Cada pregunta encertada anotarà 10 punts, cada pregunta errònia restarà 5 punts, les preguntes no contestades en temps no anotaran punts.\nEn cas de fallada o no resposta, es produirà el rebot a l'equip contrari, que anotarà 5 punts en cas d'encert i no restarà punts en cas de fallada.\nEs declararà guanyador l'equip que més punts obtinga.\nEn cas d'empat, es realitzaran rondes de 5 preguntes, fins que es produïsca el desempat.\n6.- ÀMBIT TEMPORAL\n• El període d'inscripció finalitzarà el 15 d'octubre de 2021.\n• La primera fase tindrà lloc entre el 2 de novembre i el 22 de desembre de 2021.\n• La segona fase se celebrarà entre el 31 de gener i el 4 de març de 2022.\n• La setmana del 7 a l'11 de març de 2022 s'anunciaran els finalistes i la final se celebrarà entre el 21 i el 25 de març.\nFundació Caixa Ontinyent es reserva el dret d'ampliar o modificar alguna o totes les dates anteriors si ho considera necessari.\nEl Centre de l'equip guanyador rebrà una dotació de material escolar per valor de 500,00 euros.\nEl Centre de l'equip que quede en segona posició rebrà una dotació de material escolar per valor de 250,00 euros.\nEls alumnes de l'aula que queden en primera i segona posició rebran cadascun d'ells un lot de material escolar.\nTots els participants rebran un obsequi per participar.\nEn cap cas, es podrà canviar o sol·licitar el bescanvi del premi material per diners en efectiu.\n8.- ACEPTACIÓ DE LES BASES\nLa mera participació en el Concurs suposa l'acceptació de les presents bases, els participants comprenen els termes i condicions de les mateixes i es comprometen a complir amb la normativa vigent que puga resultar d'aplicació referent a això, de manera que pel simple fet de participar en el Concurs estan prestant el seu consentiment a sotmetre's a les Bases i a la legalitat de manera total i irrevocable.\nFundació Caixa Ontinyent es reserva el dret a desqualificar als participants que incomplisquen les mateixes i, especialment, qualsevol participació que vaja en contra d'aquestes Bases.\nLa manifestació en contra per part del participant, independentment d'en quin moment es realitze, implicarà la seua autoexclusió de la participació en el Concurs i l'alliberament de Fundació Caixa Ontinyent de qualsevol compromís adquirit amb el participant.\nLes presents Bases es troben disponibles en la Web i estaran a la disposició de qualsevol persona que desitge consultar-les.\n9.- MODIFICACIONS I/O ANNEXOS\nFundació Caixa Ontinyent es reserva el dret a realitzar modificacions o afegir annexos sobre les presents Bases en relació amb la seua mecànica i premi, sempre que les mateixes estiguen justificades o no perjudiquen els participants, es realitzen dins del període de vigència del Concurs, i es comuniquen a aquests degudament.\nFundació Caixa Ontinyent no serà responsable si per cas fortuït o de força major, el Concurs no poguera dur-se a terme en algun dels seus termes especificats en les presents Bases, sense una altra obligació per a Fundació Caixa Ontinyent. En tal cas, Fundació Caixa Ontinyent podrà optar per la publicació d'una nova mecànica pel mateix mitjà per a la difusió inicial del Concurs o l'anul·lació d'aquest, sense que genere cap mena de responsabilitat per a Fundació Caixa Ontinyent.\n10.- PROTECCIÓ DE DADES DE CARÀCTER PERSONAL I CESSIÓ DE DRETS D'IMATGE\nEn relació amb el tractament de dades personals realitzat en el marc del Concurs, incloent-hi tant les identificatives com les específicament d'imatge i veu, resultarà aplicable la Política de Protecció de dades de la Fundació Caixa Ontinyent.\nAmb l'acceptació de les presents bases, els professors participants autoritzen la Fundació Caixa Ontinyent, com a responsable del seu tractament, a utilitzar les fotografies i/o enregistraments generats en el Concurs amb la finalitat de promocionar-les i publicar-les en els mitjans de comunicació corporatius, així com en els perfils de xarxes socials dels quals siga responsable. En cap cas, les fotografies suposaran menyscapte de l'honra o reputació, d'acord amb el que es disposa en la Llei 1/1982, de 5 de maig, de Protecció a l'Honor, a la Intimitat Personal i a la Pròpia Imatge, i legislació concordant.\nAixí mateix els professors participants manifesten expressament sota la seua responsabilitat, amb total indemnitat per a Fundació Caixa Ontinyent, haver recaptat el consentiment exprés dels pares o tutors legals dels menors que participen en el Concurs a càrrec seu, per a la seua participació en el mateix i per a l'ús de les fotografies o enregistraments generats en el Concurs amb la finalitat de promocionar-les i publicar-les en els mitjans de comunicació corporatius, així com en els perfils de xarxes socials dels quals siga responsable. En cap cas, les fotografies suposaran menyscapte de l'honra o reputació, d'acord amb el que es disposa en la Llei 1/1982, de 5 de maig, de Protecció a l'Honor, a la Intimitat Personal i a la Pròpia Imatge, i legislació concordant.\nNo obstant això, Fundació Caixa Ontinyent es reserva la possibilitat de sol·licitar novament a aquests tercers la seua autorització a la cessió dels seus drets d'imatge i tractament de dades.\nDe conformitat amb el que es disposa en el Reglament (UE) 2016/679 de 27 d'abril de 2016 (GDPR) i la LOPD-GDD 3/2018, l'informem que el Responsable del tractament de les seues dades és Fundació Caixa Ontinyent. Les seues dades seran tractades amb la finalitat de gestionar les activitats realitzades pel Responsable. La legitimació per a l'ús de les dades està basada en l'execució d'un contracte, prestació de serveis o consentiment de l'interessat. No se cediran dades a tercers, excepte obligació legal. Les dades seran destruïdes una vegada comunique la seua baixa i/o finalitzats els períodes legals de conservació. Els interessats podran exercitar els seus drets d'accés, rectificació, supressió, oblit, portabilitat i limitació del tractament, enviant una sol·licitud per escrit, acompanyada d'una fotocòpia del seu DNI dirigida a Fundació Caixa Ontinyent, Plaça Sant Domingo, 24. 46870, Ontinyent (València). O a través del correu electrònic: fundacio@fundaciocaixaontinyent.es .


Xcel Thermoflex TB3 Back Zipper 7/6 mm Negre, Scubastore\nCompra aquest producte i guanya 268 CoINNs / $ 3.03\nXcel - Vestits i complements - Vestits humits\nDescripció Xcel Thermoflex TB3 Back Zipper 7/6 mm\nVam desenvolupar ThermoCarbon / ThermoBamboo per oferir el rendiment i beneficis ambientals.\nAquest folre de neoprè, que es troba a la majoria dels nostres vestits de neoprè de surf i busseig, està fet d'una barreja de carbó infós fibres de bambú i fibres reciclades.\nBambú s'asseca a l'aire i s'incinera en un forn de buit, resultant en un carbó de llenya, amb excel·lents propietats de retenció de calor que es fa girar a continuació en fils fibrosos.\nAquestes fibres de carbó de bambú es combinen llavors amb fibres reciclades fetes de plàstics desglossats, els materials que d'altra manera acaben en els abocadors estalvi.\nEl revestiment ThermoCarbon / ThermoBamboo resultant té una excel·lent retenció de calor, ajudant a millorar la calidesa vestit de neoprè i que resulta en una decisió producte més respectuós amb el medi ambient.\nSi estàs buscant Vestits humits de la millor qualitat, la nostra àmplia selecció de Vestits humits t’interessa. Et recomanem Xcel Thermoflex TB3 Back Zipper 7/6 mm. El seu preu és de 302.99 $ i ara mateix està disponible. scubastore és la millor opció per comprar online material de submarinisme al millor preu. I si trobes el Xcel Thermoflex TB3 Back Zipper 7/6 mm més barat a una altra botiga online, te l’igualem!\nCaracterístiques Xcel Thermoflex TB3 Back Zipper 7/6 mm\nTecnologias Xcel Thermoflex TB3 Back Zipper 7/6 mm\nSostenibilitat Xcel Thermoflex TB3 Back Zipper 7/6 mm\n$ 127.11 $97.99\n$ 126.65 $89.49


Òscar Fernández i Elisenda Carod presentaran el nou programa de tarda de Catalunya Ràdio\nActualització: 06.07.2021 - 18:50\nÒscar Fernández i Elisenda Carod presentaran a partir de la temporada que ve el magazín de tarda de Catalunya Ràdio. Serà el programa que agafarà el relleu de l’APM i l’Estat de Gràcia, que ha encapçalat Roger de Gràcia les últimes cinc temporades. Al nou projecte també s’hi podrà escoltar Empar Moliner.\nEl director de l’emissora, Saül Gordillo, ha avançat que comença una “nova etapa” i que el programa suposarà un “canvi de registre. “Tenen un repte apassionant al davant”, ha reblat. També com a novetat l’emissora incorporarà Quim Morales, que s’afegeix a l’última hora d’El matí de Catalunya Ràdio, juntament amb Joel Díaz i Charlie Pee.\nGordillo ha agraït la tasca de l’APM i l’Estat de Gràcia fins ara, que han hagut de plantar cara a situacions “molt difícils” en l’àmbit informatiu, com la pandèmia o les protestes de la tardor del 2017, entre d’altres.\nRecentment, el director de Catalunya Ràdio també ha anunciat les renovacions de programes com Crims, El búnquer, LaTdT, Popap o Adolescents XL.


Cooperació territorial a la Mediterrània · Tribuna.cat\nDivendres, 3 de juliol del 2015 | 07:51\nMireia Canals, UE, Mediterrània, MED\nAixò passa per una voluntat política de "co-generar" una política comuna, un diàleg mediterrani per tal de percebre l'àrea com un espai d'oportunitats i un potencial de creixement. És la nostra responsabilitat, com a interactors mediterranis, donar resposta i esperança als països immersos en conflictes bèl·lics, i que esdevenen en fluxos migratoris molt importants. Un fluxos, als quals des de la UE encara no hem après com donar-hi resposta.\nAixí que, tenim feina. Hem de trobar la manera de debatre què i com es fan les accions mitjançant una governança multinivell en l'àmbit mediterrani. Tenim estructures i voluntat política. Ara ens calen iniciatives polítiques multinivell. A propòsit d'això, dimecres passat es va presentar oficialment la nova programació de cooperació territorial europea d'àmbit mediterrani: l'Interreg V-B Mediterranean Cooperation Program (MED) 2014-2020. Un programa que enllaça 10 països membres i 3 països candidats potencials UE (Albania, Bòsnia-Herzegobina i Montenegro) per acomplir el propòsit de la nova programació: aconseguir més cohesió econòmica, social i territorial.\nLa cooperació no és una tasca, és una missió que requereix temps, solidaritat i experimentació amb idees i intercanvis. Uneix persones, àrees i espais . I en això Catalunya pot seguir sent activa, com ho ha estat fins ara.


Formació Subvencionada - Fundació Catalana de l'Esplai\nEstàs aquí:Inici › Formació › Formació Subvencionada\nLes entitats que tenen treballadors/es en règim General de la Seguretat Social gaudeixen d’un fons econòmic per a la formació continua. Els continguts, durada i lloc de realització els estableix la pròpia entitat. La formació resulta gratuïta, ja que es tramita la bonificació a través del butlletí de cotització TC1 que correspongui al mes en que hagin finalitzat les accions formatives.\nEls cursos de Formació Ocupacional estan dirigits a persones en situació de d’atur. Són programes formatius que tenen com a finalitat millorar la qualificació professional i/o la capacitat d’inserció o inserció laboral mediant la consecució i el perfeccionament de les competències professionals de les persones treballadores. Aquesta formació està subvencionada pel Departament d’ocupació i Empresa de la Generalitat de Catalunya i per tant, resulta gratuïta, per als participants.


Vols barats de Alacant a Oslo des de 338 € a Iberia\nVols barats Oslo Alacant-Oslo\nVols barats de Alacant a Oslo (OSL) de Alacant a Oslo Alacant-Oslo, Noruega\nConsulta l’oferta de vols de Alacant a Oslo i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Alacant a Oslo.\nEls preus mostrats corresponen a cerques de vols a de Alacant a Oslo fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


CRÒNIQUES SÈNIORS (16 I 17 DE NOVEMBRE)\nNova jornada on el sènior masculí i femení repetien desplaçament, com va passar fa 15 dies a Sarrià. En aquest cas els dos equips van anar a jugar a Martorell i van sumar dues victòries importantíssimes. La creu de la jornada va ser el sènior B que no va poder portar els dos punts del partit contra l'Agramunt.\nCH MARTORELL 23 - 25 SÈNIOR FEMENÍ\nUn inici amb una defensa farragosa 6-0 de les locals, i la falta de paciència de les nostres jugadores, posaven un 4 a 1 al marcador just començar el partit. Tot i això, poc a poc i amb un bon treball en defensa i evitant la precipitació, el marcador s'anava igualant i començava el joc tàctic dels dos conjunts. Intensitat i concentració, recolzat de nou per la portera franquesina Giovanna, va permetre a l'equip arribar al descans amb un marcador favorable de 10 a 13 a la mitja part.\nEn la segona part va seguir l'intercanvi tàctic dels dos conjunts que seguien amb la dinàmica de la primera meitat, veient un bon nivell d'handbol per part dels dos equips. En el minut 54, les nostres jugadores dominaven el partit per 20 a 25, però la tensió del partit i la pressió final de les locals les va acostar al marcador fins acabar el partit amb un 23 a 25, guanyant un partit dels que fan créixer a l'equip!\nEl pròxims compromisos de l'equip són el proper dissabte a la tarda, que hi ha la presentació del club, i el diumenge a les 12:00, on l'afició té una nova oportunitat per animar i gaudir de les nostres jugadores davant un Sant Joan Despí amb clara línia ascendent.\nCH MARTORELL 29 - 35 SÈNIOR MASCULÍ\nEl sènior masculí està tenint un inici de lliga força irregular. Per aquest motiu necessitava els dos punts per agafar oxigen i seguir treballant per escalar en la classificació. A Martorell, amb l'equip molt concentrat, es va poder aconseguir aquesta victòria i sumar aquests dos punts tant necessaris.\nLa primera meitat va ser molt igualada encara que els dos equips proposaven dinàmiques molt diferents. El Martorell aprofitava qualsevol ocasió per córrer i això va ocasionar molts mals de cap al nostre equip. Tot i això, els nostres nois, trobaven ocasions igual de resolutives en atac i això feia que ambdós equips arribessin al descans amb un ajustat marcador, 16 a 17 favorable a Les Franqueses.\nA la segona part, gràcies a una millora en la intensitat defensiva, el sènior va ser capaç d'aturar el seu contraatac i contragol, ajudats també per una gran actuació d'en Pau a la porteria. D'aquesta manera els franquesins van poder començar a distanciar-se del marcador. Amb el partit controlat als darrers minuts l'equip va poder jugar més còmode i assegurar dos punts molt importants.\nAGRAMUNT 31 - 24 SÈNIOR B\nEl sènior masculí B tenia un desplaçament complicat, ja que havien d'anar fins a Agramunt. Davant nostre ens vam trobar un rival veterà que en cap moment ens va deixar anar per davant. Tot i això, els nostres jugadors no van parar de lluitar i a la mitja part el marcador només mostrava dos gols de diferència.\nPerò a la segona part la remuntada no va ser possible, ja que els locals van tirar de veterania, sabent mantenir el ritme del partit, i augmentant la diferència en el marcador fins a deixar-lo en el 31 a 24 final.\nNomés ens queda treballar fort aquesta setmana per poder competir en el proper partit!


Èxit rotund de la 13a edició de la Neda el Món Illes Medes per la Marató de TV3 by ZOGGS que es va celebrar el passat 5 de juny de 2022 a l'Estartit. Felicitats a tots els nedaddictes que vau participar i gaudir de la travessia. No podem esperar a oferir-vos de nou...\nAigües obertes, vacances i Croàcia: un trinomi espectacular per una experiència inoblidable! Aquest any 2022 Neda el Món ha completat la primera edició de les SwimHolidays Dubrovnik. I ho va fer amb una grup de nedaddictes i acompanyants espectaculars. De diversos...\nEstem d'enhorabona! Després de 2 anys aturats per la pandèmia, el passat 16 de Juny el primer dels grups de Neda el Món per aquest any 2022 va creuar l'Estret de Gibraltar. Els nostres nedaddictes madrilenys Javier Girón, Fernando de la Sotilla, Antonio Gómez-Rodulfo...\nJa tenim data per la 14a edició de la Neda el Món Illes Medes per la Marató de TV3 by ZOGGS: 7 de maig de 2023. Després de l'èxit d'aquest any 2022, Neda el Món i ZOGGS us estem preparant una edició encara més espectacular pel 2023. Falta gairabé un any, però morim de...


Neix a Calella un nou Club Esportiu, el C.E. Fundació Creu Groga - Fundació Creu Groga\nAl setembre començarà a funcionar un nou Club Esportiu a la ciutat. És el C.E. Fundació Creu Groga. Inicialment es dedicarà a dues disciplines, el waterpolo i el triatló.\nEl nou club ja ha engegat uns entrenaments de waterpolo anomenats «waterpolo social» on ja hi entrenen des de l’any passat jugadors de totes les edats els dimarts i els dijous. Marc Guaita, coordinador del C.E. Fundació Creu Groga, ha comentat que històricament ja es jugava a waterpolo a Calella i ara es vol recuperar l’afició a aquest esport.\nGuaita: “Calella havia tingut waterpolo ja fa temps amb categoria absoluta. Jo vinc del món del waterpolo, jo era jugador professional. Es va fer una molt bona campanya però va desaparèixer. La idea, proposta i ganes, són engegar de nou, veient que Calella té tanta tradició de nadadors i gent aquàtica, sent un poble de mar, i fer waterpolo en totes les categories“.\nL’altra disciplina esportiva a la que es dedicarà el nou C.E. Fundació Creu Groga és el triatló, però només enfocat a infants i adolescents. Per això Marc Guaita diu que pares i mares no tinguin por d’apuntar-hi els seus fills ja que la seva idea no és fer arribar els petits a l’extrem físic dels Ironman, sinó més aviat només començar a dominar les tres disciplines del triatló.\n“Sempre quan parlem de triatló amb nens i adolescents, al venir al món de l’esport, la gent s’espanta i diu: jo no vull que el meu fill sigui un Ironman, a veure què li faran, si el «matxacaràn». I no no. És l’inici de les tres modalitats esportives. Aprendre a nedar i agafar una bona tècnica. Aprendre a córrer, a run, a respirar i manegar-se bé. I amb la bicicleta l’equilibri i saber desenvolupar-se bé a sobre una bicicleta“.\nÈxit de participació a la primera Jornada de Portes Obertes del nou Club Esportiu... Primera formació en PRPS


COSES: Una visió molt particular\nUna visió molt particular\nTot regirant calaixos de l'ahir he topat amb un exercici dels meus anys d'estudiant. Calia cercar imatges per definir cadascuna de les paraules d'una llista que el professor ens va dictar i fer-ne una breu exposició de motius. D'aquesta ja fa més de de 25 anys jo en vaig dir:\n"DEMOCRÀCIA. La recerca partia d'un desig crític i desmitificador d'un terme que en la seva pràctica real permet coses contradictòries a la seva teoria o ideal. ... La imatge conté una forta càrrega ideològica en la seva crítica a l'aparell policial dels estats democràtics. ... Govern i policia són la mateixa cosa amb expressions externes diferents."\nHan passat els anys però l'acudit segueix força vigent.\nReinterpretació dels simbols\nTornem-la a penjar, doncs!


territoris.cat/ACN 20:45 31/03/17\nportada urgell lleida la segarra cup\nEl grup de la CUP al Parlament de Catalunya\nLa CUP-Crida Constituent s'ha pronunciat aquest dijous sobre el projecte d'arribada d'aigua de Rialb a 31 pobles de les comarques de la Segarra, l'Urgell, l'Anoia i la Conca de Barberà. Els cupaires s'han fet seves les tesis de la Plataforma en Defensa de l'Ebre (PDE) que considera el pacte de Rialb com el primer pas per poder fer un transvasament a Barcelona. La formació política, en un manifest, ha exigit al Govern que treballi per solucionar els problemes puntuals que tenen alguns pobles amb els seus aqüífers, però que, en cap cas, ho justifiqui amb la interconnexió de xarxes des del Segre. En el comunicat, la CUP carrega contra el canal de regadiu Segarra-Garrigues, i denuncia la manca de coherència de CiU i ERC participant en les manifestacions de la PDE d'Amposta i Barcelona i defensant ara el pacte de Rialb.\nper acabar portant l'aigua del Segre a les conques internes de Catalunya, per tant, a Barcelona, per la porta del darrere\nEn un manifest datat d'aquest dijous, la CUP-Crida Constituent mostra el seu suport explícit a la Plataforma en Defensa de l'Ebre (PDE) i es referma en el compromís de complir amb els principis d ela Nova Cultura de l'Aigua. En aquest sentit, i referent al pacte de Rialb, els cupaires asseguren que no és una qüestió que afecta només a Ponent o les Terres de l'Ebre, sinó que aborda la gestió que es fa de l'aigua i dels recursos naturals.\nEls cupaires culpen ara als poders polítics i econòmics que hi ha darrere el canal Segarra-Garrigues de buscar complicitats en els pobles de la Conca de Barberà, l'Anoia, la Segarra i l'Urgell, que pateixen problemes d'abastiment d'aigua de boca\nLa CUP assegura que el pacte pel canal de regadiu Segarra-Garrigues, qüestionat des dels inicis per la PDE, és l'acord per acabar portant l'aigua del Segre a les conques internes de Catalunya, per tant, a Barcelona, per la porta del darrere. En aquest sentit, avalen les sospites de la Plataforma que alertava que una de les finalitats del canal fos transvasar aigua cap a l'àrea metropolitana, amb un model semblant al minitransvasament de l'Ebre al Camp de Tarragona.\nEls cupaires culpen ara als poders polítics i econòmics que hi ha darrere el canal Segarra-Garrigues de buscar complicitats en els pobles de la Conca de Barberà, l'Anoia, la Segarra i l'Urgell, que pateixen problemes d'abastiment d'aigua de boca. El Govern ha de treballar per solucionar els problemes puntuals que tenen alguns pobles amb els seus aqüífers però, en cap cas, justifiqui la interconnexió de xarxes des del Segre, reblen.\nL'acord per l'arribada d'aigua de Rialb a quatre comarques de Catalunya entre el Govern i les comarques afectades es va donar a conèixer el passat 23 de febrer.\nL'Escola de Doctorat de la UdL premia els millors pòsters científics